Астана төрт мекемеге Интернетті бұғаттауға рұқсат берді
"Астана төрт мекемеге Интернетті бұғаттауға рұқсат берді" | "https://abai.kz/post/79860"
TITLE: Астана төрт мекемеге Интернетті бұғаттауға рұқсат берді
URL: https://abai.kz/post/79860
META: "Астана төрт мекемеге Интернетті бұғаттауға рұқсат берді" | "https://abai.kz/post/79860"
DATE: 30.10.2018
AUTHOR(s): Abai.kz
TOTAL WORDS: 124
TEXT: Қазақстанның Бас прокуратурасы, Ұлттық қауіпсіздік комитеті, Ішкі істер министрлігі және Қорғаныс министрлігі үкімет қаулысына сәйкес, Интернетті бұғаттау құқығына ие болды. Аталған мемлекеттік органдар өкілетті органмен өзара әрекет ете отырып, әлеуметтік, табиғи және техногендік тұрғыдан төтенше жағдай болғанда, үкімет мен президент байланысынан басқа Интернетті, байланыс жүйесін тоқтатуға құзыреттері бар делінген қаулы мәтінінде. Құжат өткен жексенбіде, 28 қазанда күшіне енді. Қазақстанда жыл басынан бері Facebook, YouTube, Instagram және Telegram желілеріне кешке жақын кіру қиындап жатады. Маусым айында қазақстандық құқық қорғаушылар "әлеуметтік желіні бұғаттауды тоқтатуға" шақырды. Адам құқықтары жөніндегі қазақстандық бюроның таратқан мәлімдемесінде азаматтар кез келген уақытта қажетті ақпаратты алуға құқығы бар деген. Айта кету керек әлеуметтік желілерді бұғаттау уақыты шетелде тұратын бұрынғы банкир, оппозициялық саясаткер Мұхтар Әблязовтың желілер арқылы Астананы сынайтын онлайн эфирімен сәйкес келеді. Abai.kz
